## MODELI PËR DOKUMENTIN KONSULTATIV

Për draftin projekligjin “Për disa shtesa dhe ndryshime në ligjin nr.116/2014 “Për akreditimin e organeve të vlerësimit të konformitetit në RSH”

|  |
| --- |
| *(Përcaktoni/shkruani komentet e kujt po kërkoni (veçanërisht), p.sh. komente (të përgjithshme) publike, nga komuniteti ekspert në fushën përkatëse, nga organet përfaqësuese të komunitetit të biznesit, nga organizatat joqeveritare dhe individët me përvojë në fushën përkatëse, etj.)*Drejtoria e Përgjithshme e Akreditimit fton qytetarë, organizata të shoqërisë civile, ekspertë të fushës, shoqata, organet e vlerësimit të konformitetit që operojnë në fushën e certifikimit, inspektimit, laboratorëve testues dhe mjekësorë, Dhomat e Tregtisë dhe Industrisë, si dhe përfaqësues të tjerë të publikut të interesuar për të kontribuar përgjatë procesit të konsultimit publik të projektiligjit “Për disa shtesa dhe ndryshime në ligjin nr.116/2014 “Për akreditimin e organeve të vlerësimit të konformitetit në RSH””. Drejtoria e Përgjithshme e Akreditimit mirëpret:Komente të përgjithshme publike mbi përcaktimet e projektligjit, kryesisht mbi tërësinë e dispozitave që synojnë:* Përfshirja e vlerësimeve të reja të konformitetit në fushën e veprimit të Drejtorisë së Përgjithshme të Akreditimit (DPA);
* Rregullimi i procedurës së kontrollit të brendshëm i cili është i detyrueshëm për DPA-në;
* Shmangia e konfliktit të interesave në veprimtarinë e DPA dhe në mënyrën e organizimit të saj;
* Ndryshimi i afateve ligjore në përputhje me Kodin e Procedurave Administrative për rastet e ankimimit administrative.
 |

Kohëzgjatja e konsultimeve:

|  |
| --- |
| Konsultimi publik do të zgjasë 20 dite pune sikurse kërkon ligji, nëpërmjet publikimit në RENJK. |

Si të përgjigjeni:

|  |
| --- |
| *Shkruani si mund të përgjigjen palët e interesuara/publiku në konsultime, p.sh. Me email:, Me postë në:, Duke plotësuar formularin në internet në RENJKP (siguroni linket e drejtpërdrejta).*Mund të merrni pjesë në procesin e konsutimeve publike duke dërguar komente/kontribute për projektligjin:* Me email duke dërguar propozimet/sugjerimet tuaja në adresën elektronike ardita.fuga@dpa.gov.al .
 |

Kontakti:

|  |
| --- |
| Të dhënat e kontaktit të koordinatorit përkatës për konsultimet publike dhe/ose të ndonjë personi tjetër të cilit i drejtohen pyetjet:Personi përgjegjës për përgatitjen e projekligjit “Për disa shtesa dhe ndryshime në ligjin nr.116/2014 “Për akreditimin e organeve të vlerësimit të konformitetit në RSH”, në nivel teknik është Znj. Ardita Fuga, e-mail ardita.fuga@dpa.gov.al . |

Datat dhe vendet e takimeve publike:

|  |
| --- |
| *Siguroni informacionin nëse ato janë të organizuar.*Nuk është parashikuar organizimi i takimeve publike.  |

Sfondi i propozimit legjislativ

|  |
| --- |
| *Përshkruani pse ka nevojë për rregulloren e re/të ndryshuar, d.m.th cila është gjendja aktuale, si është e rregulluar, cilat janë sfidat, problemet dhe mangësitë ekzistuese si të praktikës, ashtu edhe të rregulloreve ekzistuese, çfarë eshte bërë në të kaluarën ashtu siç duhet me keto politika.*Përgjatë zbatimit të ligjit nr. 116/2014 “Për Akreditimin e Organeve të Vlerësimit të Konformitetit në RSH”, janë evidentuar disa nevoja për përmirësimin e tij, konkretisht:* Nevoja për përcaktimin e përkufizimit për biobankat.
* Nevojë për një ndërhyrje në nenin 9, pika 1 të Ligjit Nr. 116/2014 “Për akreditimin e organeve të vlerësimit të konformitetit në Republikën e Shqipërisë” pasi nuk është përafruar i plotë neni 8 pika 1 e Rregullores Evropiane 765/2008. Me ndryshimin e nenit 9 pika 1, legjislacioni shqiptar në fushën e akreditimit bëhet në përputhje të plotë me Rregullohen Evropiane 765/2008.
* Përfshirjen e vlerësimeve të reja të konformitetit në fushën e veprimit të Drejtorisë së Përgjithshme të Akreditimit, konkretisht:

 - organet që kryejnë verifikimin dhe vlefshmërinë si aktivitet të vlerësimit të konformitetit ; - biobankat; - organe të tjera që kryejnë veprimtari të vlerësimit të konformitetit.* Në ligjin aktual afati i ankimeve administrative është 15 ditë, por referuar Kodit të Procedurave Administrative ky afat duhet te jetë 30 ditë. Për këtë arsye lind nevoja e ndryshimit të kësaj dispozite.
* Mungesa e një specifikimi dhe rregullimi të auditimeve të brendshme që i bëhet DPA, nga auditues kompetent vendas ose të huaj.
 |

Propozimet

|  |
| --- |
| *Renditni dhe përshkruani në mënyrë të shkurtër dhe koncize të gjitha propozimet dhe ndryshimet që doni të prezantoni me rregulloren e re. Përdorni një gjuhë të thjeshtë.*Nga studimi i praktikës së deritanishme, arrijmë në konkluzion se duhet të rregullohen disa pika të ligjit, duke përmbushur kështu edhe disa objketiva si:1. Zgjerimi i fushës së akreditimit;
2. Rregullmi procedurës së kontrollit të brendshëm i cili është i detyrueshëm për DPA-në, kërkesë kjo e standardit ISO/IEC 17011:2017 “Kërkesa për organizmat akreditues që akreditojnë organe të vlerësimit të konformitetit”.
3. Përmbushja e sugjerimeve dhe rekomandimeve mbi përmirësimin e ligjit.
4. Shmangia e konfliktit të interesave në veprimtarinë e DPA dhe në mënyrën e organizimit të saj;
5. Ndryshimi i afateve ligjore në përputhje me Kodin e Procedurave Administrative për rastet e ankimimit administrative.
 |

Pyetjet

|  |
| --- |
| *Listoni pyetje për të cilat po kërkoni reagime. Ato mund të lidhen me propozimet tuaja (p.sh. A jeni dakord me propozimin për ..., A jeni dakord që duhet të ndërmerren veprime të mëtejshme për të parandaluar/rritur ..., A jeni dakord që ne e quajmë shkelje ..., A pajtoheni me përkufizimin tonë të ri për ..., etj.) ose thjesht përdoren për të mbledhur të dhëna shtesë që ju kërkoni (p.sh. Cili do të ishte ndikimi i propozimeve tona në biznesin tuaj, organizatat, A e bën organizata juaj ..., etj.). Ju mund të merrni parasysh kufizimin e gjatësisë së përgjigjeve për pyetjet individuale (p.sh. 250/500 fjalë).** Si i vlerësoni përcaktimet në projektligj, konkretisht mbi:

Përfshirjen e vlerësimeve të reja të konformitetit në fushën e veprimit të Drejtorisë së Përgjithshme të Akreditimit (DPA)?* A jeni dakord me parashikimet e përcaktuara në projektligj, kryesisht për:

Rregullimin e procedurës së kontrollit të brendshëm i cili është i detyrueshëm për DPA-në, dhe shmangien e konfliktit të interesave në veprimtarinë e DPA dhe në mënyrën e organizimit të saj?* A pajtoheni me përkufizimin tonë të ri, kryesisht për:

Përcaktimin e përkufizimit për biobankat, dhe ndryshimin e afateve ligjore në përputhje me Kodin e Procedurave Administrative për rastet e ankimimit administrative? |